《和颜子中韵》
明代·朱梦炎

曾折蟾宫第一花，西风吹袂向天涯。
班生万里空投笔，汉使三秋独泛槎。
朔漠离愁成白发，南州乡梦起清笳。
归来耻学梁江总，只傍青门学种瓜。

作者简介：（?—1378）元末明初江西进贤人，字仲雅。元至正间进士。明太祖召居宾馆，命与熊鼎集古事为质直语名《公子书》，教公卿子弟。洪武十年进礼部尚书。稽古右文，援古證今，剖析源流如指掌，文章详雅有据。